  Туспуктэм: Татьяна Пунгина Майя Бывальцева 6+ Приволжск федерал округын «Театральное Приволжье» IV фестиваль-вожвылъяськонлэн улосвыл люкетэз кутскиз. Туэ радъясьёс пыриськисьёслэсь ардылзэс йылтӥзы, кӧня ке выль номинациос ватсазы но коньдонкузьымъёсын фондэз будэтӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Фестиваль кык категориосъя радъяське: нылпиослэн театр коллективъёссы (6-17 аресъем пыриськисьёс) но егитъёслэн театр коллективъёссы (18-35 аресъем пыриськисьёс). Дышем номинациос борды («Лучший молодежный спектакль», «Лучший детский спектакль», «Лучшая режиссерская работа», «Лучшая мужская роль», «Лучшая женская роль») таяз арын выльёсыз ватсаськизы – «Лучшее музыкальное оформление» но «Лучшее художественное оформление». Фестивальлэн йылпумъян люкетаз вормем коллективъёс выль спектакль пуктыны грантъёс басьтозы. Туэ нырысетӥ инты понна – 250 сюрс манет чакламын, кыкетӥ интылы – 200 сюрс манет, 3-тӥ интылы – 150 сюрс манет. Пыриськыны мылкыд карисьёслэсь куриськонъёссэс кутон 20-тӥ шуркынмонозь мыноз. Улосвыл люкетлы йылпумъянъёс 5-тӥ толсуре тодмо луозы. Собере ар пумозь вормисьёс понна творчествоя лабораториос но мастер-классъёс, вормем спектакльёсты возьматонъёс ортчозы. 2023-тӥ арын тослуре фествиальлэн округъя люкетэз кутскоз. Йылпумъян люкетэз южтолэзе – оштолэзе ортчоз. Фествиальлэн валтӥсь ужрадъёсыз, со пӧлын сӥё-дано усьтон но ворсан ужрадъёс, Ижкарын радъяськозы. Тодэ вайытом, «Театральное Приволжье» фествиаль Росси азьмуртлэн Приволжск федерал окургъя ужоскето муртэзлэн Игорь Комаровлэн кичӧлтэмезъя, радъяське. Котьку ар ужрадэ 400 пала театр коллективъёс но 6 сюрс котыр актёръёс пырисько. 2021-тӥ арын фестивальлэн улосвыл люкетаз Удмуртиысь 75 коллективъёс пыриськизы, со пӧлысь куинез – удмурт кылын. Округъя вормисьёсты ялон но пусъён ужрадъёс Ижкарын ортчизы.  Тегъёс: Удмуртия фестиваль Театр ПФО пиналъёс егитъёс  